Na podlagi Odloka o programu opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem obsega:

* Odlok o programu opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem (Uradni vestnik občine Cerklje na Gorenjskem št. 1/2014),
* Odlok o spremembah in dopolnitvah Odloka o programu opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem (Uradni vestnik občine Cerklje na Gorenjskem št. 2/2015),
* Odlok o spremembah in dopolnitvah programa opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem (Uradni vestnik občine Cerklje na Gorenjskem št. 3/2015),
* Odlok o spremembah in dopolnitvah programa opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem (Uradni vestnik občine Cerklje na Gorenjskem št. 4 /2015),

je Občinski svet Občine Cerklje na Gorenjskem je na 6. redni seji, dne 10.09.2015 sprejel

**O D L O K**

**o programu opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem**

(Uradno prečiščeno besedilo UPB - 1)

I. UVODNE DOLOČBE

1. člen

1. S tem odlokom se sprejme program opremljanja stavbnih zemljišč za priključitev na javno kanalizacijsko omrežje komunalnih odpadnih vod s končnim čiščenjem na CČN Domžale – Kamnik, ki je bila zgrajena v obdobju 2008-2013 in bo zgrajena v obdobju 2014-2015 (v nadaljevanju: program opremljanja).
2. Program opremljanja je izdelalo podjetje Ipsum, d.o.o., Ljubljanska cesta 72, 1230 Domžale. Upoštevana je bila vsa razpoložljiva dokumentacija in smernice pristojnih nosilcev urejanja prostora, ki je navedena v programu opremljanja.

2. člen

Posamezni izrazi, uporabljeni v tem odloku, imajo naslednji pomen:

1. Komunalna oprema so:

* objekti in omrežja infrastrukture za izvajanje obveznih lokalnih gospodarskih javnih služb varstva okolja po predpisih, ki urejajo varstvo okolja,
* objekti grajenega javnega dobra, in sicer: občinske ceste, javna parkirišča in druge javne površine.

1. Obračunsko območje posamezne vrste komunalne opreme je območje, na katerem se zagotavlja priključevanje na to vrsto komunalne opreme, oziroma območje njene uporabe.
2. Skupni stroški obsegajo vse stroške, ki so povezani s projektiranjem in gradnjo posamezne vrste komunalne opreme na obračunskem območju.
3. Obračunski stroški komunalne opreme so tisti del skupnih stroškov, ki se financirajo iz sredstev zbranih s plačili komunalnih prispevkov in bodo bremenili določljive zavezance.
4. Komunalni prispevek je plačilo dela stroškov gradnje komunalne opreme, ki ga zavezanec za plačilo komunalnega prispevka plača Občini Cerklje na Gorenjskem.
5. Objekt je s tlemi povezana stavba ali gradbeni inženirski objekt, narejen iz gradbenih proizvodov in naravnih materialov, skupaj z vgrajenimi inštalacijami in tehnološkimi napravami.
6. Parcela je zemljišče, sestavljeno iz ene ali več zemljiških parcel ali njihovih delov, na katerem stoji objekt in na katerem so urejene površine, ki služijo takšnemu objektu, oziroma je predvidena ureditev površin, ki bodo služile takšnemu objektu.
7. Neto tlorisna površina je seštevek vseh tlorisnih površin objekta in se izračuna po standardu SIST ISO 9836.

Drugi pojmi uporabljeni v tem odloku imajo enak pomen kot je določeno v zakonih in v podzakonskih predpisih, ki so izdani na njihovi podlagi.

3. člen

Program opremljanja vsebuje:

* prikaz kanalizacijskega sistema komunalnih odpadnih vod,
* prikaz izračuna skupnih in obračunskih stroškov na obračunskem območju,
* podlage za odmero komunalnega prispevka.

4. člen

Program opremljanja obravnava izvedbo kanalizacijskega sistema komunalnih odpadnih vod na območju naselij Cerklje na Gorenjskem, Dvorje, Glinje, Grad, Lahovče, Poženik, Pšata, Spodnji Brnik, Šmartno, Vašca, Vopovlje, Zalog pri Cerkljah in Zgornji Brnik v Občini Cerklje na Gorenjskem. Program opremljanja obravnava tudi povezavo kanalizacijskega sistema komunalnih odpadnih vod na obstoječ kanalizacijski sistem komunalnih odpadnih vod v Občini Komenda in Centralno čistilno napravo (CČN) Domžale - Kamnik na katero se stekajo komunalne odpadne vode.

II. PRIKAZ PREDVIDENE GOSPODARSKE JAVNE INFRASTRUKTURE

5. člen

Kanalizacijski sistem komunalnih odpadnih vod iz 3. člena tega odloka je prikazana v grafični prilogi, ki je sestavni del programa opremljanja.

III. INVESTICIJE V GRADNJO KOMUNALNE OPREME

6. člen

1. Skupni stroški investicije obsegajo stroške za:

* gradnjo nove kanalizacije komunalnih odpadnih vod, ki se je izvedla v obdobju 2008-2013 in se bo izvedla v obdobju 2014-2015,
* projektno dokumentacijo povezano z gradnjo nove kanalizacije komunalnih odpadnih vod in Centralno čistilno napravo (CČN) Domžale – Kamnik,
* odkupa deleža Centralne čistilne naprave (CČN) Domžale – Kamnik in
* nadgradnjo Centralne čistilne naprave (CČN) Domžale – Kamnik.

1. Skupni stroški za gradnjo nove kanalizacije komunalnih odpadnih vod in odkup deleža ter nadgradnja Centralne čistilne naprave (CČN) Domžale – Kamnik znašajo 13.415.702 € (brez DDV).

IV. PODLAGE ZA ODMERO KOMUNALNEGA PRISPEVKA

7. člen

Podlaga za odmero komunalnega prispevka za določeno vrsto komunalne opreme na obračunskem območju je višina obračunskih stroškov investicije.

Višina obračunskih stroškov investicije se izračuna tako, da se od skupnih stroškov investicije odštejejo sredstva, ki jih občina za izvedbo investicije pridobi iz drugih virov in sredstva iz občinskega proračuna. Drugi viri za izvedbo investicije iz tega odloka so bili: sredstva iz Evropskega sklada za regionalni razvoj, sredstva iz evropskega kohezijskega sklada, sredstva za komunalno opremo po Zakonu o financiranju občin in sredstva okoljske dajatve za onesnaževanje okolja zaradi odvajanja odpadnih voda po Zakonu o varstvu okolja

8. člen

Podlage za odmero dela komunalnega prispevka, ki se tiče investicije, zavezancem so:

1. obračunski stroški investicije,
2. preračun obračunskih stroškov investicije na enoto mere (parcela objekta in na neto tlorisno površino objekta),
3. podrobnejša merila za odmero komunalnega prispevka,

V. OBRAČUNSKI STROŠKI INVESTICIJE

9. člen

Obračunski stroški investicije v novo kanalizacijo komunalnih odpadnih vod in odkupa deleža ter nadgradnje Centralne čistilne naprave (CČN) Domžale – Kamnik znašajo 6.677.746 € (brez DDV).

VI. PRERAČUN OBRAČUNSKIH STROŠKOV INVESTICIJE NA ENOTO MERE

10. člen

1. Enoti mere za preračun obračunskih stroškov investicije, ki se uporabljata za odmero komunalnega prispevka zavezancem, sta kvadratni meter parcele objekta, opremljene s posamezno komunalno opremo in kvadratni meter neto tlorisne površine objekta. Zaradi velikega deleža objektov z nedoločljivo parcelo objekta ali nesorazmerno veliko parcelo objekta se v skladu z veljavnim predpisom kot parcelo objekta uporabi površina stavbišča pomnožena s faktorjem 1,5 (Pravilnik o merilih za odmero komunalnega prispevka (Ur. l. RS, št. 95/07)). To pravilo se uporabi za vse obstoječe objekte.
2. Preračun obračunskih stroškov investicije na enoto mere iz prejšnjega odstavka tega člena je:

* kvadratni meter parcele in kvadratni meter neto tlorisne površine objekta za primarno in sekundarno omrežje skupaj, na območju naselij, ki so navedena v 4. členu tega odloka (Cerklje na Gorenjskem, Cerkljanska Dobrava, Dvorje, Glinje, Grad, Lahovče, Poženik, Pšata, Pšenična Polica, Spodnji Brnik, Šmartno, Vašca, Vopovlje, Zalog pri Cerkljah in Zgornji Brnik).

|  |  |  |
| --- | --- | --- |
| Vrsta komunalne opreme – SEKUNDAR + PRIMAR  **Naselja (Cerklje na Gorenjskem, Cerkljanska Dobrava, Dvorje, Glinje, Grad, Lahovče, Poženik, Pšata, Pšenična Polica, Spodnji Brnik, Šmartno, Vašca, Vopovlje, Zalog pri Cerkljah in Zgornji Brnik)** | Cp | Ct |
| [€/m2] | [€/m2] |
| Kanalizacija | 7,01 | 10,45 |

Vse cene so brez DDV.

* kvadratni meter parcele in kvadratni meter neto tlorisne površine objekta za primarno omrežje na območju poslovnih con Letališča.

|  |  |  |
| --- | --- | --- |
| Vrsta komunalne opreme – PRIMAR  **na območju poslovnih con Letališča** | Cp | Ct |
| [€/m2] | [€/m2] |
| Kanalizacija | 4,92 | 7,33 |

Vse cene so brez DDV.

VII. PODROBNEJŠA MERILA ZA ODMERO KOMUNALNEGA PRISPEVKA

1. Zavezanec za plačilo komunalnega prispevka

11. člen

1. Zavezanec za plačilo komunalnega prispevka (v nadaljevanju zavezanec) po tem odloku je lastnik ali investitor oziroma uporabnik obstoječega objekta.
2. Ne glede na prejšnji odstavek je zavezanec, fizična ali pravna oseba, to je lastnik ali uporabnik obstoječega objekta, za katerega se odmerja komunalni prispevek, ki je pridobil nepremičnino s pravnim poslom, na podlagi katerega je pridobil pravico, da se vpiše v zemljiško knjigo (v nadaljnjem besedilu: pridobitelj), prenos lastništva pa še ni izveden, če se prenos lastništva nepremičnine dokaže s pravno listino, ki nedvoumno izkazuje pravico pridobitelja do pridobitve lastninske pravice na nepremičnini.
3. V primeru solastnine ali skupne lastnine na nepremičnini (obstoječi objekt) je zavezanec vsak solastnik ali skupni lastnik sorazmerno s svojim lastniškim deležem. Če solastniški deleži v registru nepremičnin enemu ali več solastnikom niso določeni, se za potrebe tega odloka šteje, da so enaki. Če je vsota solastniških deležev vseh solastnikov manjša oziroma večja od 100 %, se za potrebe tega odloka manjkajoči oziroma presežni del razdeli med solastnike glede na njim pripadajoče deleže in na ta način izračunane deleže manjkajočega oziroma presežnega dela prišteje oziroma odšteje od deležev posameznih solastnikov tako, da je na novo izračunana vsota solastniških deležev enaka 100 %.
4. Ne glede na prvi odstavek tega člena je za obstoječi objekt v lasti Republike Slovenije, ki ji je v registru nepremičnin določen upravljavec, zavezanec upravljavec nepremičnine (obstoječega objekta), evidentiran v registru nepremičnin.
5. Za obstoječe objekte se zavezancem, ki so se oz. se bodo priključili na kanalizacijo, komunalni prispevek za kanalizacijo, odmeri po uradni dolžnosti.
6. Zavezanec/uporabnik se je dolžan priključiti na javno kanalizacijo najkasneje v roku šestih mesecev po izgradnji javnega kanalizacijskega omrežja s končnim čiščenjem na čistilni napravi.
7. Pred priključitvijo na javno kanalizacijo morajo biti izpolnjene vse obveznosti zavezanca iz izdane odločbe o plačilu komunalnega prispevka iz 16. člena tega odloka.
8. Komunalni prispevek po tem odloku se ne plača za priključitev objektov v lasti Občine Cerklje na Gorenjskem, gasilnih domov, posameznih vrst stavb za izobraževanje, kulturo, znanstveno-raziskovalno delo ter zdravstveno in socialno varstvo po predpisih o uvedbi in uporabi enotne klasifikacije vrst objektov. O oprostitvi plačila za navedene objekte se odloči z upravno odločbo, ki jo izda občinska uprava.

2. Izračun komunalnega prispevka

12. člen

Podrobnejša merila za odmero komunalnega prispevka so:

* razmerje med merilom parcele objekta (DP = 0,6) in merilom neto tlorisne površine (DT = 0,4) pri izračunu komunalnega prispevka;

- faktorji dejavnosti (Kdejavnosti) so določeni v prilogi – Kdejavnosti  tega odloka.

13. člen

Pri izračunu komunalnega prispevka se upoštevajo določbe 10. in 12. člena tega odloka.

Komunalni prispevek se izračuna:

**KP = ((DP \* CPi \* A**Parcela**) + (DT \* CTi \*** ATlorisna **\* Kdejavnost)) \* i**

pri čemer je:

|  |  |
| --- | --- |
| KP | - komunalni prispevek |
| AParcela | - površina parcele objekta (m2). Zaradi velikega deleža objektov z nedoločljivo parcelo objekta ali nesorazmerno veliko parcelo objekta se v skladu z veljavnim predpisom kot parcelo objekta uporabi površina stavbišča pomnožena s faktorjem 1,5. To pravilo se uporabi za vse obstoječe objekte. |
| ATlorisna | - neto tlorisna površina objekta (m2) |
| i | - letni povprečni indeks podražitev gradbenih storitev, ki jih objavlja GZS – Združenje za gradbeništvo in IGM za področje nizkih gradenj |
| CPi | - cena opremljanja glede na površino parcele objekta (€/m2) |
| CTi | - cena opremljanja glede na neto tlorisno površino stavbe (€/m2) |
| DP | - delež površine parcele pri izračunu (0,6) |
| DT | - delež neto tlorisne površine pri izračunu (0,4) |
| Kdejavnost | - faktor dejavnosti se določi za posamezne vrste objektov glede na dejavnost (od 0,7 do 1,3) |

Pri izračunu komunalnega prispevka se bodo podatki, o stavbišču objekta in neto tlorisne površine, zajemali iz uradnih evidenc Geodetske uprave Republike Slovenije.

14. člen

1. Obračunski stroški komunalne opreme na enoto mere iz 10. člena tega odloka se pri odmeri komunalnega prispevka indeksirajo ob uporabi povprečnega letnega indeksa cen za posamezno leto, ki ga objavlja Združenje za gradbeništvo v okviru Gospodarske zbornice Slovenije, pod »Gradbena dela – ostala nizka gradnja«.
2. Izhodiščni datum za indeksiranje je datum uveljavitve Programa opremljanja.

15. člen

1. Občina bo komunalni prispevek po tem odloku obračunala za primarno in sekundarno kanalizacijo, na območju naselij, ki so navedena v 4. členu tega odloka (Cerklje na Gorenjskem, Dvorje, Glinje, Grad, Lahovče, Poženik, Pšata, Spodnji Brnik, Šmartno, Vašca, Vopovlje, Zalog pri Cerkljah in Zgornji Brnik).
2. Občina bo komunalni prispevek po tem odloku za obstoječe objekte območja poslovnih con Letališča obračunala za primarno kanalizacijsko omrežje.

3. Postopek odmere komunalnega prispevka

16. člen

(1) Za zavezance iz 11. člena tega odloka postopek za odmero komunalnega prispevka uvede občinska uprava po uradni dolžnosti, z izdajo odločbe o plačilu komunalnega prispevka.

(2) Odmera komunalnega prispevka se opravi na podlagi podatkov iz javnih evidenc o nepremičninah, o osebah, ki so v 11. členu tega odloka določene kot zavezanec.

(3) Komunalni prispevek po tem odloku se lahko plača v enkratnem (celotnem) znesku ali v največ dvajsetih (20) zaporednih mesečnih obrokih, prvi obrok se plača v roku 30 dni od dokončnosti te odločbe, to je najkasneje 45. dan po prejemu (vročitvi) odločbe, nato vsak naslednji mesec sledijo še preostali obroki. Znesek posameznega obroka ne sme biti manjši od 50,00 EUR.

(4) V primeru, da se zavezanec odloči za obročno odplačevanje (največ 20 obrokov), občino o tem pisno obvesti (z vlogo), nato z občino sklene ustrezno pogodbo (Pogodba o obročnem plačilu komunalnega prispevka).

(5) Zavezanec po prejemu odločbe o plačilu komunalnega prispevka, najkasneje v 30 dneh po prejemu odločbe, občini posreduje kopijo gradbenega dovoljenja, razen za objekte, ki so bili zgrajeni pred 31. decembrom 1967 ali katerega koli drugega upravičenega razloga po veljavnem zakonu o graditvi objektov.

(6) Po plačilu komunalnega prispevka ali po sklenitvi pogodbe o obročnem plačilu komunalnega prispevka in plačilu 1. obroka ter izpolnitvi pogoja iz prejšnjega odstavka tega člena, občina izda izvajalcu javne gospodarske službe Komunala Kranj, javno podjetje, d.o.o., potrdilo, da zavezanec izpolnjuje pogoje glede plačila komunalnega prispevka do občine Cerklje na Gorenjskem.

17. člen

Stroški izgradnje zasebnega priključka so dodatni stroški zavezanca in ne vplivajo na višino odmerjenega komunalnega prispevka. Sam priključek na javno kanalizacijsko omrežje mora biti potrjen s strani upravljavca javnega kanalizacijskega omrežja.

VIII. PRAVNA SREDSTVA

18. člen

(1) Zoper odločbo o odmeri komunalnega prispevka je dovoljena pritožba v skladu z zakonodajo.

(2) Pritožba, ki se nanaša na podatke o nepremičninah, na podatke o osebah, ki so določeni kot zavezanci v 11. členu tega odloka, mora vsebovati listine, in druge dokaze, s katerimi zavezanec izpodbija izdano odločbo. O pritožbi odloča župan občine Cerklje na Gorenjskem.

IX. PREHODNE IN KONČNE DOLOČBE

**Odlok o programu opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem (Uradni vestnik občine Cerklje na Gorenjskem št. 1/2014) vsebuje naslednje prehodne in končne določbe:**

19. člen

Program opremljanja s prilogami, je na vpogled na sedežu Občine Cerklje na Gorenjskem, Trg Davorina Jenka 13, 4207 Cerklje na Gorenjskem.

20. člen

Ta odlok začne veljati naslednji dan po objavi v Uradnem vestniku Občine Cerklje na Gorenjskem.

**Odlok o spremembah in dopolnitvah Odloka o programu opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem (Uradni vestnik občine Cerklje na Gorenjskem št. 2/2015) vsebuje naslednje prehodne in končne določbe:**

2. člen

Ta odlok začne veljati naslednji dan po objavi v Uradnem vestniku Občine Cerklje na Gorenjskem.

**Odlok o spremembah in dopolnitvah programa opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem (Uradni vestnik občine Cerklje na Gorenjskem št. 3/2015) vsebuje naslednje prehodne in končne določbe:**

8. člen

Ta odlok začne veljati naslednji dan po objavi v Uradnem vestniku Občine Cerklje na Gorenjskem.

**Odlok o spremembah in dopolnitvah programa opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem (Uradni vestnik občine Cerklje na Gorenjskem št. 4 /2015) vsebuje naslednje prehodne in končne določbe:**

6. člen

V poglavje IX. PREHODNE IN KONČNE DOLOČBE, se doda nov 19. člen:

»(1) Z izdajo odločb o odmeri komunalnega prispevka na podlagi tega Odloka o spremembah in dopolnitvah programa opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem, prenehajo veljati odločbe o odmeri komunalnega prispevka, izdane na prejšnji pravni podlagi, to je na podlagi doslej veljavnega Odloka o programu opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem (Uradni vestnik občine Cerklje na Gorenjskem št. 1/14, 2/15 in 3/15) kar se v odločbi izrecno navede.«

(2) Zavezancem, ki so na podlagi odločb izdanih na prejšnji pravni podlagi, to je na podlagi doslej veljavnega odloka, že prejeli soglasje o priključitvi na kanalizacijski sistem s strani izvajalca gospodarske javne službe Komunale Kranj, javno podjetje, d.o.o., se razlika v odmeri komunalnega prispevka iz izdanih odločb na podlagi tega Odloka vrne po izpolnitvi obveznosti iz 5 odstavka 16. člena odloka.

Vsi členi v Odloku o spremembah in dopolnitvah programa opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem se smiselno preštevilčijo.

7. člen

Program opremljanja s prilogami, je na vpogled na sedežu Občine Cerklje na Gorenjskem, Trg Davorina Jenka 13, 4207 Cerklje na Gorenjskem.

8. člen

Ta odlok začne veljati naslednji dan po objavi v Uradnem vestniku Občine Cerklje na Gorenjskem.

Številka: 032-05/2014-53 Občina Cerklje na Gorenjskem

Datum: 11.09.2015 Župan

Franc Čebulj l.r.

**PRILOGA 1:**

**Tabela 1:** Faktor dejavnosti (Kdej) za izračun komunalnega prispevka za posamezne vrste objektov glede na pretežno dejavnost.

|  |  |  |
| --- | --- | --- |
| **Klasifik. št.** | **Klasifikacija** | **Kdejavnost** |
| **1** | **STAVBE** |  |
| **11** | **Stanovanjske stavbe** |  |
| 11100 | Enostanovanjske stavbe | 0,7 |
| 11210 | Dvostanovanjske stavbe | 0,7 |
| 11221 | Tri- in večstanovanjske stavbe | 0,7 |
| 11222 | Stanovanjske stavbe z oskrbovanimi stanovanji | 0,7 |
| 11300 | Stanovanjske stavbe za posebne namene | 0,7 |
| **12** | **Ne stanovanjske stavbe** |  |
| **121** | **Gostinske stavbe** |  |
| 12111 | Hotelske in podobne stavbe za kratkotrajno nastanitev | 0,7 |
| 12112 | Gostilne, restavracije in točilnice | 0,7 |
| 12120 | Druge gostinske stavbe za kratkotrajno nastanitev | 0,7 |
| 12120 | Druge gostinske stavbe za kratkotrajno nastanitev (kmečki turizem) | 0,7 |
| **122** | **Upravne in pisarniške stavbe** |  |
| 12201 | Stavbe javne uprave | 1 |
| 12202 | Stavbe bank, pošt, zavarovalnic | 1 |
| 12203 | Druge upravne in pisarniške stavbe | 1 |
| **123** | **Trgovske in druge stavbe za storitvene dejavnosti** |  |
| 12301 | Trgovske stavbe | 1 |
| 12302 | Sejemske dvorane, razstavišča | 1 |
| 12303 | Bencinski servisi | 1,3 |
| 12304 | Stavbe za druge storitvene dejavnosti | 0,8 |
| **124** | **Stavbe za promet in stavbe za izvajanje elektronskih komunikacij** |  |
| 12410 | Postaje, terminali, stavbe za izvajanje elektronskih komunikacij ter z njimi povezane stavbe | 1 |
| 12420 | Garažne stavbe | 0,7 |
| **125** | **Industrijske stavbe in skladišča** |  |
| 12510 | Industrijske stavbe (proizvodnja dejavnost, industrija) | 0,7 |
| 12510 | Industrijske stavbe (obrtna dejavnost, če je skupaj največ 500 m2 pokritih površin) | 0,7 |
| 12510 | Industrijske stavbe (dejavnosti, ki nadpovprečno obremenjujejo komunalno infrastrukturo: klavnice, mlekarne, itd.) | 1 |
| 12520 | Rezervoarji, silosi in skladišča | 0,7 |
| 12520 | Rezervoarji, silosi in skladišča (nevarne snovi in razstreliva, vključno s fitofarmacevtskimi pripravki) | 1,3 |
| **126** | **Stavbe splošnega družbenega pomena** |  |
| 12610 | Stavbe za kulturo in razvedrilo | 0,7 |
| 12620 | Muzeji in knjižnice | 0,7 |
| 12630 | Stavbe za izobraževanje in znanstvenoraziskovalno delo | 0,7 |
| 12640 | Stavbe za zdravstvo | 0,7 |
| 12650 | Športne dvorane | 0,7 |
| **127** | **Druge nestanovanjske stavbe** |  |
| 12711 | Stavbe za rastlinsko pridelavo | 0,7 |
| 12712 | Stavbe za rejo živali | 0,7 |
| 12713 | Stavbe za spravilo pridelka | 0,7 |
| 12714 | Druge nestanovanjske kmetijske stavbe | 0,7 |
| 12721 | Stavbe za opravljanje verskih obredov | 0,7 |
| 12722 | Pokopališke stavbe in spremljajoči objekti | 0,7 |
| 12730 | Kulturni spomeniki | 0,7 |
| 12740 | Druge nestanovanjske stavbe, ki niso uvrščene drugje | 0,7 |
| **2** | **GRADBENI INŽENIRSKI OBJEKTI** |  |
| **21** | **Objekti transportne infrastrukture** | **/** |
| **211** | **Ceste** | **/** |
| **212** | **Železnice** | **/** |
| **213** | **Letališke steze, ploščadi in radio-navigacijski objekti** | **/** |
| **214** | **Mostovi, viadukti, predori in podhodi** | **/** |
| **215** | **Pristanišča, plovne poti, pregrade in jezovi ter drugi vodni objekti** | **/** |
| **22** | **Cevovodi, komunikacijska omrežja in elektroenergetski vodi** | **/** |
| **221** | **Prenosni (transportni) cevovodi, prenosna komunikacijska omrežja in prenosni elektroenergetski vodi** | **/** |
| **222** | **Distribucijski cevovodi, distribucijski elektroenergetski vodi in distribucijska komunikacijska omrežja** | **/** |
| **23** | **Kompleksni industrijski objekti** |  |
| **230** | **Kompleksni industrijski objekti** |  |
| 2301 | Rudarski objekti | 1,3 |
| 2302 | Energetski objekti | 1,3 |
| 2303 | Objekti kemične industrije | 1,3 |
| 2304 | Drugi kompleksni industrijski objekti, ki niso uvrščeni drugje | 1,3 |
| **24** | **Drugi gradbeni inženirski objekti** |  |
| **241** | **Objekti za šport, rekreacijo in drugi objekti za prosti čas** |  |
| 24110 | Športna igrišča | 0,7 |
| 24122 | Drugi gradbeni inženirski objekti za šport, rekreacijo in prosti čas | 0,7 |
| **242** | **Drugi gradbeni inženirski objekti** |  |
| 24201 | Vojaški objekti | 1 |
| 24202 | Objekti za varstvo pred škodljivim delovanjem voda na ogroženih območjih | **/** |
| 24203 | Odlagališča odpadkov | **/** |
| 24204 | Pokopališča | **/** |
| 24205 | Drugi gradbeni inženirski objekti, ki niso uvrščeni drugje (parkirišča, odprta skladišča, ipd) | 0,7 |